Šerkšnės hidrografinis draustinis

Šerkšnės hidrografinis draustinis – saugoma gamtos teritorija (valstybinis draustinis) Mažeikių rajone, 7 km į pietvakarius nuo Mažeikių, apima Šerkšnės upės slėnį nuo Lėlaičių iki Bugenių.

Įsteigtas 1992 m., siekiant išsaugoti negilaus salpinio slėnio vidutiniškai vingiuotą Šerkšnės upelio atkarpą.Šerkšnės hidrografinis draustinis, saugoma.ltLietuvos Respublikos saugomų teritorijų valstybės kadastras 

Upeliui būdingi neplatūs krantai, kurie tankiai apaugę įprastais paupių medžiais ir krūmais bei įvairia žoline augalija. Kiek didesnius paupio plotus užima šlapios ir apydrėgnės pievos. Statesnėse vietose pasitaiko sausviečių augalijos bendrijų ir rūšių. Rastos retos rūšys: pievinis plauretis, dėmėtoji gegūnė, melsvasis mėlitas. Taip pat rasta retų vabzdžių rūšių, peri tulžiai, suopiai, paukštvanagiai, stebėtas juodasis gandras, mažasis erelis rėksnys.

 Šaltiniai 

 Nuorodos 


Kategorija:Mažeikių rajono saugomos teritorijos
Kategorija:Lietuvos hidrografiniai draustiniai